Miriam Makeba

Zenzile Makeba Qgwashu Nguvama, mai coneguda coma Miriam Makeba e popularament per l'escais Mama Africa (Johannesburg, 4 de març de 1932 – Castel Volturno, Itàlia, 9 de novembre de 2008) foguèt una cantaira originalament sud-africana. Coma faguèt de campanhas contra l'apartheid, aquesta artista e activista dels dreches civils se vegèt retirar son passapòrt pel govèrn d'Africa del Sud, recebèt puèi la nacionalitat guineana, l'algeriana en 1972 e venguèt ciutadana d'onor francesa en 1990. Venguèt famosa gràcias al succès de sa cançon "Pata Pata" en 1957 e tre las annadas 1960 foguèt la primièra artista africana qu'arribèt a popularizar la musica africana dins lo mond entièr. Cantèt amb mantun cantaire famós coma Harry Belafonte o Paul Simon e ganhèt mantun Prèmi Grammy long de sa carrièra. Poguèt finalament tornar en Africa del Sud quand se decretèt la fin de l'apartheid en 1990.

La cantaira anglofòna Jain (nascuda en Occitània, a Tolosa, mas de lenga mairala francesa) li faguèt un omenatge en titolant una de sas cançon Makeba, qu'es entre parentèsis tanben la mai coneguda de son repertòri.

 Discografia 
 The Many Voices of Miriam Makeba (1960)
 Miriam Makeba (1960)
 The World of Miriam Makeba (1963)
 The Voice of Africa (1964)
 Makeba Sings! (1965)
 An Evening with Belafonte/Makeba]] (1965)
 The Magic of Makeba (1965)
 The Magnificent Miriam Makeba]] (1966)
 All About Miriam (1966)
 Pata Pata (1967)
 Makeba! (1968)
 Keep Me in Mind (1970)
 A Promise (1974)
 Miriam Makeba & Bongi (1975)
 Country Girl (1978)
 Comme une symphonie d'amour (1979)
 Sangoma (1988)
 Welela (1989)
 Eyes on Tomorrow (1991)
 Sing Me a Song (1993)
 Homeland (2000)
 Reflecting (2004)
 Makeba Forever (2006)

Categoria:Naissença en 1932
Categoria:Cantaira e cantaire dels ans 1960
Categoria:Cantaira e cantaire dels ans 1970
Categoria:Cantaira e cantaire dels ans 1980
Categoria:Cantaira e cantaire dels ans 1990
Categoria:Cantaira e cantaire dels ans 2000
Categoria:Decès en 2008